CELEX: C2006/310/44
Language: el
Date: 2006-12-16 00:00:00
Title: Υπόθεση T-293/06: Προσφυγή της 19ης Οκτωβρίου 2006 — NBC Fourth Realty κατά ΓΕΕΑ — Regalado Pareja and Pedrol (PK MAX)

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/23
            
         Προσφυγή της 19ης Οκτωβρίου 2006 — NBC Fourth Realty κατά ΓΕΕΑ — Regalado Pareja and Pedrol (PK MAX)
   (Υπόθεση T-293/06)
   (2006/C 310/44)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: NBC Fourth Realty Corp. (Las Vegas, ΗΠΑ) (Εκπρόσωποι: A. Woodgate, A. Smith, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Άλλοι διάδικοι στη διαδικασία ενώπιον του τμήματος προσφυγών: Miguel Isaias Regalado Pareja and Bibiana Pedrol, που ασκεί δραστηριότητα υπό την επωνυμία Rosell (Alicante, Ισπανία)
   Αιτήματα της προσφυγής
   
               —
            
            
               να ακυρωθεί η προσβαλλομένη απόφαση του Πρώτου Τμήματος Προσφυγών της 5ης Ιουλίου 2006, στην υπόθεση R 397/2005-1·
            
         
               —
            
            
               να καταδικαστεί το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα της παρούσας δίκης και στα έξοδα της διαδικασίας ενώπιον του τμήματος προσφυγών.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Miguel Isaias Regalado Pareja and Bibiana Pedrol, που ασκεί δραστηριότητα υπό την επωνυμία Rosell.
   
      Σήμα προς καταχώριση: Το εικονικό κοινοτικό σήμα PK MAX, χρώματος κυανού για προϊόντα και υπηρεσίες των κλάσεων 3, 25 και 28 στην υπόθεση R 397/2005-1.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Τα εθνικά λεκτικά σήματα T.K. MAXX για προϊόντα και υπηρεσίες της κλάσεως 35, το κοινοτικό λεκτικό σήμα T.K. M|AX, για προϊόντα και υπηρεσίες των κλάσεων 3, 14, 18, 25, 28 και 35, καθώς και παλαιότερα μη καταχωρημένα εθνικά λεκτικά σήματα της ίδιας ονομασίας που χρησιμοποιούνται στο εμπόριο στην Ιρλανδία, στο Ηνωμένο Βασίλειο και στην Ολλανδία.
   
      Απόφαση του τμήματος ανακοπών: Η ανακοπή έγινε δεκτή στο σύνολό της.
   
      Απόφαση του τμήματος προσφυγών: Η προσφυγή έγινε δεκτή και η υπόθεση αναπέμφθηκε στο τμήμα ανακοπών προκειμένου να εξετασθούν οι λοιποί λόγοι ανακοπής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου.
   Ο προσφεύγων υποστηρίζει ότι το Τμήμα Προσφυγών υπέπεσε σε πλάνη κρίνοντας ότι δεν υπάρχει κίνδυνος συγχύσεως μεταξύ του προγενεστέρου και του προσβαλλομένου σήματος. Συγκεκριμένα ο προσφεύγων υποστηρίζει ότι το Τμήμα Προσφυγών εσφαλμένα ερμήνευσε τον όρο «καταναλωτής» των προστατευομένων υπηρεσιών ενώ είναι προφανές ότι πλανήθηκε κατά την εκτίμηση της οπτικής φωνητικής και εννοιολογικής ομοιότητας μεταξύ των σημάτων. Επί πλέον το τμήμα προσφυγών δεν εκτίμησε ορθά το πεδίο της προστασίας που απολαύει το προγενέστερο σήμα λόγω της φήμης που απέκτησε και/ή του διακριτικού χαρακτήρα του. Τέλος, ο προσφεύγων υποστηρίζει ότι το Τμήμα Προσφυγών αδικαιολόγητα εισήγαγε πρόσθετες απαιτήσεις στις διατάξεις του άρθρου 8, παράγραφος 1, στοιχείο β', του κανονισμού 40/94 του Συμβουλίου.